Marcus Vettulenus Civica Barbarus
Marcus Vettulenus Civica Barbarus (natus paulo ante annum 124, mortuus ignoto anno) senator Romanus patricius in Italia natus secundo saeculo fuit. Sextus Vettulenus Civica Cerialis consul anni 106 pater Vettuleni, frater e patre Lucius Aelius Caesar, avunculus Lucii Veri erat. Nam mater Vettuleni Plautia primo matrimonio cum altero consule anni 106, Lucio Ceionio Commodo coniuncta erat, quocum filium Lucium Aelium habuit.

Ipse triumvir monetalis, quaestor, praetor, deinde anno 157 consul ordinarius creatus est. Comes anno 162 Lucillam ad matrimonium cum Lucio Vero in orientem Ephesum sequebatur. Fuit sodalis Antoninianus et amicus Herodis Attici.

Notae 

Senatores
Praetores
Nati saeculo 2
Mortui saeculo 2 aut 3